86 



Jahresbericht der Schles. Gesellschaft für vaterl. Cultur. 



(69) Aedificiorum, fontis et cellarii cura maneat apud coUegii philo- 

 sophici seniores octo, qui pecunias ex locatis habitationibus coUectas in 

 eam rem conferant ac si illa non suffecerit, post initas rationes ab aliis 

 facultatibus vel ab academiae fisco subsidium petant. 



Neque omittatur consuetudo^ quatuor anni solemnibus festis offerendi 

 honorarium pastori ecclesiae et circumferendi pyxidem ad colligendam 

 stipem aegrotis et egenis scholasticis. 



XVIII. DeOeconomia. 



Orandus est quoque illustrissimus princeps, ut ex bonis ecclesiarum 

 Marchiae qaotannis certam pecuniae summam ordinet ad alendum in hac 

 academia certum numerum scholasticoriim pauperum et theologiae 

 potissimum || studiosorum et quidem apud oeconomum Collegii. Et ordi- 

 netur vir aliquis, qui eam pecuniam colligat, quae postea de Rectoris et 

 Senatus consilio ita distribuatur, ut multi et certi scholastici, cum de 

 suo aliquid addiderint, commodissime hie vivere et Semper aliqua 

 scholasticorum multitudo conservari possit. 



Sit autem Oeconomus homo diligens et bonus paterfamilias et invi- 

 tentur studiosi mundicie et diligentia eins et sumtu tolerabili, ut malint 

 apud oeconomum quam alibi vivere. 



Servetur aliqua disciplina mensae ita, ut Semper unus atque alter 

 professor aut magister adsit in prima mensa, cui etiam ex publico 

 aliquod adminiculum ad sumtus addatur. 



(70) Conducatur aliquis publico pretio, qui ante mensas stans oret 

 reliquis adstantibus et inter edendum aliquod scriptum sacrum aut 

 prophanum praelegat, de quo a prandio vel coena aliquantisper con- 

 victores colloquantur et confabulentur. 



Iniri denique ratio debet, ut cum multi scholastici in civium et 

 doctorum aedibus vivere et habitare soleant, moderati sint sumtus 

 tam mensae quam habitationis conducendae, ne utraque re praeter modum 

 scholastici aggraventur. 



Postremo submisse rogamus illustriss(imum) principem electorem, 

 ut pro suo erga liberalia studia amore summo hoc musarum sacrarum 

 domicilium et totius Marchiae insigne ornamentum eiusque ecclesiarum 

 seminarium || sibi benigniter commendatum habeat et protegat ad aeterni 

 dei gloriam et honorem et ad multorum salutem. 



Iniungat quoque illustri principi filio suo, Conservatori et Can- 

 cellario academiae, ut nobis in conservandis privilegiis semper adsit, 

 nos ad consequendas eas pecunias, quas tum alii tum monasteriorum et 

 collegiorum praefecti pendere deberent, in hac persolutionis difficultate 

 clementer adiuvet, ut eo maturius et facilius professores sua salaria 

 consequantur, deinde ad legum et academiae conservatiouem suam 

 autoritatem et studia communis utilitatis causa benigniter coHferat. 



